**Ministru kabineta noteikumu projekta**

**„XXVI Vispārējo latviešu dziesmu un XVI Deju svētku maksas pakalpojumu cenrādis” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „XXVI Vispārējo latviešu dziesmu un XVI Deju svētku maksas pakalpojumu cenrādis” (turpmāk – Projekts) sagatavots, lai nodrošinātu XXVI Vispārējo latviešu dziesmu un XVI Deju svētku (turpmāk – Svētku) pasākumu maksas pakalpojumu cenu apstiprināšanu Ministru kabinetā. Maksas pakalpojumi Svētkos ir pasākumu ieejas biļetes un tirdzniecības vietu noma Svētku norises vietās. Projekts paredz noteikt ieejas biļešu izcenojumus 19 Svētku pasākumiem. Projekts stājas spēkā no tā pieņemšanas brīža un ir spēkā līdz 2018.gada 31.jūlijam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2012.gada 18.decembra noteikumu Nr.931 „Latvijas Nacionālā kultūras centra nolikums” 5.2.punktu Latvijas Nacionālajam kultūras centram ir tiesības iekasēt maksu par sniegtajiem pakalpojumiem. Pamatojoties uz Dziesmu un deju svētku likuma 7.panta sesto daļu un Ministru kabineta 2012.gada 18.decembra noteikumu Nr.931 „Latvijas Nacionālā kultūras centra nolikums” 12.punktu Vispārējo latviešu Dziesmu un deju svētku rīkotājs ir Latvijas Nacionālais kultūras centrs.Ministru kabineta 2016.gada 13.aprīļa rīkojums Nr.252 „Par XXVI Vispārējo latviešu dziesmu un XVI Deju svētku norises laiku” nosaka, ka Svētki tiek rīkoti no 2018.gada 30.jūnija līdz 8.jūlijam.Projekts sagatavots, lai nodrošinātu Svētku pasākumu maksas pakalpojumu cenu apstiprināšanu Ministru kabinetā. Maksas pakalpojumi Svētkos ir pasākumu ieejas biļetes un tirdzniecības vietu noma Svētku norises vietās.Svētku programmu veido 63 pasākumi, no kuriem 44 pasākumi ir bezmaksas, pasākumi notiks 26 norises vietās. Svētku programmā ir šādi bezmaksas pasākumi: Koru konkursa fināls „Koru kari”, Svētku karoga cildināšana, Svētku virsdiriģentu un virsvadītāju godināšana, Svētku dalībnieku gājiens un Atklāšanas pasākums, Pasaules latviešu dienai veltīta konference, vokālo ansambļu konkurss, ārvalstu latviešu māksliniecisko kolektīvu koncerts „Cilvēks. Mūža ritums”, senioru koru koncerts „Margodama saule lēca”, , pūtēju orķestru koncerti baznīcās, pūtēju orķestru „Dižkoncerts”, bērnu vokālo ansambļu muzikālais uzvedums „Vilkam tāda dvēselīt”, bērnu folkloras kopu koncerts „Roku rokā ritinām”, tautas lietišķās mākslas, amatu meistaru darinājumu gadatirgus un brīvdabas koncerti Vērmanes dārzā – latviešu amatierteātru izrādes, tautu diena „Rīta ausma”, kapelu maratons, folkloras diena „Novadu sasaukšanās”, vokālo ansambļu koncerti Vecrīgas ielās un laukumos. Svētku programmā ir šādi maksas pasākumi: garīgās mūzikas koncerts „ES esmu”, deju koncerts „Vēl simts gadu dejai”, pūtēju orķestru latviešu mūzikas koncerts „Pieskāriens laikam”, mazākumtautību kolektīvu koncerts „Pa saulei”, mūzikls „Brīnumputns”, tautas mūzikas koncerts „Visas manas skaistas dziesmas”, vokālo ansambļu garīgās mūzikas koncerts „Tev tuvumā”, latviešu tautas tērpu skate, kokļu mūzikas koncerts „Stīgo, brālīt! Stīgo, māsiņ!”, latviešu vokāli simfoniskās mūzikas koncerts, vokālo ansambļu koncerts „Laiku viju gredzenā”, kokļu mūzikas nakts koncerts „Skaņu raksti”, folkloras diena „Taisat, tautas, augstas duris!” tautas lietišķās mākslas izstāde, kā arī nozīmīgākie pasākumi Svētkos - deju lieluzvedums „Māras zeme”, Svētku noslēguma koncerts „Zvaigžņu ceļā” un Sadziedāšanas nakts.Svētku programmas bezmaksas pasākumā Svētku dalībnieku gājiens un Atklāšanas pasākums ir maksas pakalpojums – iespēja iegādāties ieejas biļeti skatītāju tribīnē, kas tiks izvietota Rīgas pilsētvidē, lai dotu iespēju pārredzēt Svētku gājienu un Atklāšanas pasākumu.Projekts paredz noteikt ieejas biļešu izcenojumus 19 Svētku pasākumiem. Svētku pasākumu biļešu politika veidota pamatojoties uz: (1) nepieciešamību gūt Svētku realizācijai nepieciešamos budžetā plānotos ieņēmumus, (2) veikto izpēti un aprēķiniem. Svētku pasākumu norišu vietu ietilpībai, ņemot vērā gan Svētku mākslinieciskās, gan tehniskās realizācijas nosacījumus un izmaksas, kā arī nepieciešamos finanšu resursus. Lai piedāvātu iespēju ikvienam interesentam iegādāties biļetes uz Svētku pasākumiem, biļešu izcenojums veidots amplitūdā no 2 *euro* līdz 65 *euro* saskaņā ar katra pasākuma programmu, skatītāju ietilpību un biļešu pieprasījumu. Biļešu cenu kategorija ir noteikta saskaņā ar katra pasākuma veidu vai ieejas biļetes noteiktās sēdvietas atrašanās vietu dabā. Biļešu cenu kategorijas netiks mainītas, bet ņemot vērā to, ka norišu vietās sēdvietu, sektoru un zonējuma plānojums veidots pēc skatītāju vietu izvietojuma projekta, var tikt aizvērti atsevišķi sektori un rindas biļešu tirdzniecībai, ja notiek izmaiņas, mākslinieciskās un tehniskās koncepcijas realizācijas plānā. Lai nodrošinātu biļešu pieejamību, Projekts paredz piemērot 10 % atlaidi no ieejas biļetes cenas šādām sociālajām grupām:1) daudzbērnu ģimenēm, uzrādot „3+ Ģimenes karti” vai citu dokumentu, kas apliecina to, ka ģimenes aprūpē ir vismaz trīs bērni;2) personām ar I, II vai III invaliditātes grupu, uzrādot atbilstošu apliecību;3) politiski represētajām personām, uzrādot atbilstošu apliecību.Pērkot biļetes internetā, „3+ Ģimenes kartes” lietotājiem būs jāievada kartes numurs, bet ģimenēm, kuru daudzbērnu ģimenes statusu apliecina cits dokuments (ieraksts par bērniem vecāka pasē, izziņa ar informāciju no Iedzīvotāju reģistra vai bērnu dzimšanas apliecības, izziņa no izglītības iestādes par pilngadīgu bērnu līdz 24 gadu vecumam, kurš turpina iegūt vispārējo, profesionālo vai augstāko izglītību) būs jāizvēlas atzīme "Daudzbērnu ģimene". Šī 10 % atlaide tiek piemērota katram pirkumam, atbilstoši vispārīgi noteiktajam pirkuma ierobežojumam, ka vienā pirkumā vienam pircējam uz katru Svētku pasākumu būs iespējams nopirkt līdz 4 biļetēm.Pērkot biļetes internetā, personām ar invaliditātes apliecību vai politiski represēto personu apliecību, būs jāizvēlas atzīme, ka personai ir atbilstoša apliecība. Ar atbilstošu invaliditātes vai politiski represēto personu apliecību gan internetā, gan biļešu kasēs iespējams iegādāties vienu biļeti ar 10% atlaidi (saglabājot vispārīgo nosacījumu, ka kopējā pirkumā ir ierobežojums – vienā pirkumā vienam pircējam uz katru Svētku pasākumu iespējams nopirkt līdz 4 biļetēm. Piemērs: persona ar invaliditātes apliecību iegādājas vienu biļeti sev ar 10 % atlaidi un trīs biļetes bez atlaides).Personām, kuras iegādājušās Svētku biļetes ar 10 % atlaidi pirms ieejas Svētku norises vietā var tikt lūgts uzrādīt atbilstošo dokumentu, kas ļāva iegādāties biļeti(-es) ar atlaidi.Aprēķinot samaksu par pakalpojumu, ir ņemta vērā pasākuma valstiskā nozīmība, tajā iesaistīto iedzīvotāju skaits un no valsts budžeta piešķirto dotāciju un atbalstītāju piešķirto līdzekļu apmērs Svētku pasākumu realizācijai. Saskaņā ar 2017.gada 18.maija Dziesmu svētku padomē apstiprināto Svētku biļešu politiku, plānots publiskajā tirdzniecībā nodrošināt 74% biļešu, iepriekšējā rezervēšanā 24% biļešu un 2% ielūgumu Svētku goda viesiem un Dziesmu svētku procesa uzturētājiem. Svētku rīkotājs Latvijas Nacionālais kultūras centrs izstrādās iekšējo kārtību, kādā nodrošinās ielūgumus vai nodrošinās iespēju rezervēt biļetes – prioritāri Latvijas pilsētu, novadu pašvaldībām, ņemot vērā pašvaldību ieguldījumu Dziesmu svētku procesa uzturēšanā, Dziesmu svētku procesa uzturētājiem ārvalstīs sadarbībā ar Pasaules Brīvo latviešu apvienību, kultūras un Dziesmu svētku procesa uzturētājiem ārpus Latvijas, kā arī atbalstāmajām sabiedrības mērķgrupām daudzbērnu ģimenēm un personām ar kustību traucējumiem.Projektā paredzētajiem Latvijas Nacionālā kultūras centra sniegtajiem maksas pakalpojumiem - Svētku pasākumu ieejas biļetēm pievienotās vērtības nodokli nepiemēro saskaņā ar Pievienotās vērtības nodokļa likuma 3.panta astoto daļu. Pievienotās vērtības nodokli nepiemēro, ņemot vērā to, ka saskaņā ar Dziesmu un deju svētku likuma 7.panta sesto daļu un Ministru kabineta 2012.gada 18.decembra noteikumu Nr.931 „Latvijas Nacionālā kultūras centra nolikums” 12.punktu Latvijas Nacionālais kultūras centrs ir Vispārējo latviešu Dziesmu un deju svētku rīkotājs un saskaņā ar Ministru kabineta 2012.gada 18.decembra noteikumu Nr.931 „Latvijas Nacionālā kultūras centra nolikums” 4.7.punktu nodrošina Vispārējo latviešu dziesmu un deju svētku sagatavošanu, īstenošanu un tradīcijas nepārtrauktību dziesmu un deju svētku starplaikā.Svētku pasākumi folkloras diena „Taisat, tautas, augstas duris!”, kas norisināsies Latvijas Etnogrāfiskajā brīvdabas muzejā, un tautas lietišķās mākslas izstāde, kas norisināsies daudzfunkcionālajā mākslas un kultūras centrā „Rīgas mākslas telpa”, ir Svētku bezmaksas pasākumi, bet norises vietām ir tiesības iekasēt ieejas maksu atbilstoši to noteiktajām ieejas biļešu cenām.Projekta 5.punktā ir noteikts, ka maksu par Latvijas Nacionālā kultūras centra sniegtajiem maksas pakalpojumiem, kas saistīti ar Svētku pasākumiem, iekasē biļešu operators un normatīvajos aktos noteiktajā kārtībā pārskaita Latvijas Nacionālā kultūras centra budžetā. Lai gan Svētku pēdējais pasākums notiek 2017.gada 8.jūlijā, lai nodrošinātu Projekta 5.punktā noteiktās kārtības īstenošanu, Projekta 4.punktā noteikts, ka Projekts ir spēkā līdz 2018.gada 31.jūlijam.Svētku norises būtiska sastāvdaļa ir latviešu tautas lietišķās mākslas nozare, kas balstās uz tradicionālās kultūras mantojumu un saglabā Latvijas nemateriālo kultūras mantojumu. Svētku Amatnieku tirgū, kas norisināsies no 2018.gada 1.jūlija līdz 8.jūlijam varēs, saskaņā ar atlases nolikumu, piedalīties amatnieki, meistari, tautas lietišķās mākslas studijas, latviešu tradicionālo ēdienu gatavotāji un seno arodu pratēji. Ņemot vērā to, ka pašvaldību dibinātās tautas lietišķās mākslas studijas veic īpašu ieguldījumu nemateriālā kultūras mantojuma saglabāšanā, tām tiks noteikta mazāka tirdzniecības vietas noma nekā komersantiem (projektā ar terminu komersants tiek saprasts ikviens saimnieciskās darbības veicējs, tai skaitā nevalstiskās organizācijas). Svētku lielākajās norises vietās Mežaparka Lielajā estrādē, Skonto stadionā un Daugavas stadionā apmeklētāji varēs iegādāties latviešu tradicionālos ēdienus un dzērienus, kā arī tautas lietišķās mākslas darinājumus un latviešu mūsdienu dizaina priekšmetus. Tirdzniecības vietu nomai varēs pieteikties komersanti atbilstoši atlases nolikumam. Svētku rīkotājs Latvijas Nacionālais kultūras centrs izveidos tirdzniecības komisiju un atbilstošus nolikumus, lai organizētu tādu tirdzniecību, kas atbilst Svētku nostādnēm. Nomas vietu skaits ir ierobežots un noteikts atbilstoši katras norises vietas ietilpībai un tam, lai netiktu traucēta vai jebkādā veidā ietekmēta Svētku pasākumu mākslinieciskā realizācija.Ņemot vērā to, ka maksas pakalpojumu – tirdzniecības vietas nomas maksa – sniegšanai tiek piesaistīti vairāki resursi ārpus Latvijas Nacionālā kultūras centra un to piesaistīšanas izmaksas ir mainīgas un tiek atbilstoši diferencētas, Projekts paredz, ka konkrētā pakalpojuma cenu veido resursu piesaistīšanas līgumcena, administratīvās izmaksas, kā arī citas izmaksas, kas saistītas ar pakalpojuma organizēšanu. Līgumcenu veidojošās izmaksas norādītas Projekta 7.punktā. Maksas pakalpojuma „tirdzniecības vietu noma” izcenojumu ne vēlāk kā līdz 2018.gada 2.aprīlim apstiprina Latvijas Nacionālā kultūras centra direktors. Izcenojums tiks aprēķināts atbilstoši Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 1.pielikumam. Tirdzniecības veicēji tiks atlasīti saskaņā ar atbilstošu Latvijas Nacionālā kultūras centra nolikumu, kurš kopā ar tāmi tiks publicēts tīmekļvietnēs [www.lnkc.gov.lv](http://www.lnkc.gov.lv) un [www.dziesmusvetki.lv](http://www.dziesmusvetki.lv).  |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Latvijas Nacionālais kultūras centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Svētku dalībnieki, Dziesmu un deju svētku procesā iesaistītās personas, ikviena persona, kura vēlas apmeklēt Svētkus. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās maksas pakalpojumu cenas ir pieejamas sabiedrībai. Tāpat projektā paredzēti atvieglojumi noteiktām sabiedrības mērķa grupām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 800 000 | 1 239 645 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 800 000 | 1 239 645 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 800 000 | 1 239 645 | 0 | 0 | 0 | 0 | 0 |
| 2.1. valsts pamatbudžets | 800 000 | 1 239 645 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts aprēķins sniegts Projekta sākotnējās ietekmes novērtējuma ziņojuma (anotācijas) 1.pielikumā „XXVI Vispārējo latviešu Dziesmu un XVI Deju svētku pasākumu maksas pakalpojumu cenu kalkulācija”. Šīs cenu kalkulācijas aprēķinos sadaļā „Atlīdzības (t.sk. autoratlīdzības)” iekļautas atlīdzības, kas attiecas uz Svētku pasākumu īstenošanu, sadaļā „Materiālu un pakalpojumu izmaksas” iekļauti izdevumi, kas attiecas uz Svētku pasākumu īstenošanu, sadaļā „Administratīvās izmaksas atlīdzība” iekļautas atlīdzības Latvijas Nacionālā kultūras centra darbiniekiem, kuri tieši iesaistīti Svētku organizēšanā, sadaļā „Mākslinieciskā procesa nodrošināšanas izmaksas” attiecīgi iekļautas Svētku virsvadītāju un virsdirģentu atlīdzības izmaksas, savukārt sadaļā „Administratīvās izmaksas pakalpojumi” iekļauti Latvijas Nacionālā kultūras centra darbības nodrošināšanai nepieciešamie pakalpojumi, kas proporcionāli attiecināmi Svētku rīkošanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Budžeta ieņēmumi no biļešu realizācijas ir plānoti 2 039 645 *euro* (XXVI Vispārējo latviešu Dziesmu un XVI Deju svētku pasākumu maksas pakalpojumu detalizēta ieņēmumu prognoze sniegta Projekta sākotnējās ietekmes novērtējuma ziņojuma (anotācijas) 2.pielikumā. Minimālā ieņēmumu prognoze no ieejas biļetēm 2 039 645 *euro* tika noteikta, ņemot vērā informāciju par iepriekšējo Dziesmu un deju svētku biļešu realizāciju, kā arī ņemot vērā ekonomisko situāciju valstī un iedzīvotāju pirktspēju, kā arī prognozējot pieprasījumu pēc Svētku biļetēm. Ja ieņēmumu prognoze tiks pārsniegta, Latvijas Nacionālais kultūras centrs normatīvajos aktos noteiktajā kārtībā veiks grozījumus noteiktajos budžeta ieņēmumos. Ieņēmumus no maksas pakalpojumiem plānots novirzīt tādiem Svētku rīkošanas izdevumiem kā norises vietu noma, pasākumu tehniskais nodrošinājums, pasākumu scenogrāfiju realizācija. Ja tiks pārsniegtas ieņēmumu prognozes, ieņēmumi tiks novirzīti Dziesmu un deju svētku tradīcijas ilgtspējas nodrošināšanai un Svētku izvērtēšanas pasākumiem.Latvijas Nacionālais kultūras centrs maksu par maksas pakalpojumiem no ieejas biļetēm iekasēs ar pakalpojuma sniedzēja (biļešu operators) starpniecību. Pakalpojumu sniedzējs nodrošinās biļešu tirdzniecību iepriekšpārdošanas vietās, internetā un Svētku norises vietās. Pakalpojuma sniedzējs ieņēmumus no pārdotajām biļetēm, pamatojoties uz iepirkuma līguma nosacījumiem, pārskaitīs Latvijas Nacionālajam kultūras centram normatīvajos aktos noteiktajā kārtībā. Maksu par tirdzniecības vietas nomu iekasēs Latvijas Nacionālais kultūras centrs. Svētku tirdzniecības vietas nomas maksas maksājums veicams ar kredītiestāžu starpniecību, izmantojot pārskaitījumu.Budžeta ieņēmumos tirdzniecības vietu noma nav rēķināta, ņemot vērā to, ka tās sniegšanai nepieciešams piesaistīt resursus, kuru izmaksas ir mainīgas. Tirdzniecības vietu nomas maksu precīzi aprēķināt nav iespējams arī dēļ Svētku lielajās norises vietās Mežaparka Lielajā estrādē un Daugavas stadionā notiekošās būvniecības un teritoriju labiekārtošanas, kas liedz noteikt tirdzniecības vietu precīzu skaitu. Kolīdz būs iespējams veikt ieņēmumu prognozi no ieņēmumiem par tirdzniecības vietu nomu, Latvijas Nacionālais kultūras centrs normatīvajos aktos noteiktajā kārtībā veiks grozījumus noteiktajos budžeta ieņēmumos. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Svētku cenu politika tika izskatīta Dziesmu un deju svētku padomes 2017.gada 18.maija sēdē. Dziesmu un deju svētku padomē ir pārstāvēts plašs Svētkos iesaistīto institū institn deju svētku padomē ir ciju, sabiedrības grupu un profesionāļu loks. tkos iesaistju svētku padome;;ra Dziesmu un deju svētku padomes sastāvā ir kultūras ministrs, izglītības un zinātnes ministrs, finanšu ministrs, Saeimas Izglītības, kultūras un zinātnes komisijas deleģēts deputāts, Rīgas Domes priekšsēdētājs, Latvijas Pašvaldību savienības priekšsēdis, Valsts prezidenta kancelejas pārstāvis, Apvienoto Nāciju Izglītības, zinātnes un kultūras organizācijas Latvijas Nacionālās komisijas pārstāvis, koru nozares pārstāvji, deju nozares pārstāvji, pūtēju orķestru nozares pārstāvis, tautas lietišķās mākslas nozares pārstāvis, tautas mūzikas nozares pārstāvis, tradicionālās kultūras nozares pārstāvis, profesionālās mūzikas pārstāvis, pašvaldību kultūras centru pārstāvis un nevalstisko organizāciju pārstāvis. |
| 2. | Sabiedrības līdzdalība projekta izstrādē | Svētku cenu politika tika izskatīta Dziesmu un deju svētku padomes 2017. gada 18.maija sēdē. |
| 3. | Sabiedrības līdzdalības rezultāti | Dziesmu un deju svētku padome 2017.gada 18.maija sēdē izskatīja Svētku biļešu cenu politiku un atbalstīja to. |
| 4. | Cita informācija | Nav |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Latvijas Nacionālais kultūras centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Pētersone 67228985

Santa.Petersone@lnkc.gov.lv